ການຜິດຖຽງກັນ ລະຫວ່າງສອງເກົາຫລີ ອາດກາຍເປັນສົງຄາມໄດ້
ກຸ່ມໄອຊີຈີ ຮຽກຮ້ອງໃຫ້ ພຽງຢາງແລະໂຊລ ຈົ່ງຮັບເອົາ ການ​ໄກ່​ເກ່ຍຂອງນາໆຊາດ ກ່ຽວກັບຂໍ້ຂັດແຍ້ງ​ເລື່ອງ​ຊາຍ​ແດ​ນນັ້ນ.
ກຸ່ມຈັດຕັ້ງນາໆຊາດກຸ່ມນຶ່ງ ທີ່ອຸທິດຕົນເພື່ອການປ້ອງກັນບໍ່ໃຫ້ເກີດການຂັດແຍ້ງກັນ ໄດ້ ເຕືອນເຖິງຄວາມສ່ຽງທີ່ຈະເກີດການຂັດແຍ້ງກັນ ໃນຂອບເຂດກວ້າງຂວາງອອກໄປອີກ ໃນແຫລມເກົາຫລີນັ້ນ ລາຍງານກ່ຽວກັບເລຶ່ອງນີ້ໄດ້ມີຂື້ນ ນຶ່ງເດືອນຫລັງຈາກການຍິງ ປືນໃຫຍ່ໃສ່ກັນ ທີ່ໄດ້ຍັງຜົນໃຫ້ຊາວເກົາຫລີໃຕ້ເສຍຊີວິດໄປ 4 ຄົນ ຜູ້ສື່ຂ່າວວີໂອເອ ນາຍ Steve Herman ມີລາຍລະອຽດ ຈາກນະຄອນຫລວງໂຊລ ຂອງເກົາຫລີໃຕ້ ຊຶ່ງທອງປານຈະນໍາມາສະເໜີທ່ານໃນອັນດັບຕໍ່ໄປ ກຸ່ມວິກິດການລະຫວ່າງຊາດ the International Crisis Group ຫລື ICG ໄດ້ອອກມາເຕືອນກ່ຽວກັບການຜິດຖຽງກັນເລື້ອງຊາຍແດນທາງທະເລ ລະຫວ່າງເກົາຫລີເໜືອ ແລະເກົາຫລີໃຕ້ນັ້ນ ໃນຂະນະທີ່ປາກົດວ່າ ລັດຖະບານ ພຽງຢາງກໍາລັງກະກຽມທໍາການ ປ່ຽນແປງໃນຄະນະນໍາພາ ກຸ່ມ ICG ກ່າວວ່າ ສະຖານະການທີ່ອາດລະເບີດຂື້ນໄດ້ ງ່າຍສອງຢ່າງນີ້ລວມກັນນັ້ນ ເຮັດໃຫ້ມີຄວາມຈໍາເປັນທີ່ຈະ ຕ້ອງດໍາເນີນມາດຕະການອັນຮີບດ່ວນຕ່າງໆ ເພື່ອຫລຸດ ຜ່ອນໂອກາດໃນການເກີດເສິກສົງຄາມທີ່ອາດເປັນໄປໄດ້ນັ້ນ ຢູ່ໃນລາຍງານສະບັບນຶ່ງທີ່ຫາກໍນໍາອອກເຜີຍແຜ່ ກຸ່ມໄອຊີຈີ ໄດ້ຮຽກຮ້ອງໃຫ້ພຽງຢາງແລະໂຊລ ຈົ່ງຮັບເອົາການໄກ່ເກ່ຍຂອງນາໆຊາດກ່ຽວກັບຂໍ້ຂັດແຍ້ງເລື່ອງຊາຍແດນນັ້ນ ເກົາຫລີເໜືອບໍ່ຮັບຮູ້ເສັ້ນຈໍາກັດພາກເໜືອໃນເຂດທະເລ ເຫລືອງ ນອກຝັ່ງທະເລກໍ້າຕາເວັນຕົກຂອງຕົນນັ້ນ ວ່າເປັນ ຊາຍແດນລະຫວ່າງສອງເກົາຫລີ ຊຶ່ງເສັ້ນຈໍາກັດທີ່ວ່ານີ້ ແມ່ນຜູ້ບັນຊາການທະຫານສະຫະ ລັດທ່ານນຶ່ງ ເປັນຜູ້ແຕ້ມຂຶ້ນໃນປີ 1953 ໃນວາລະສິ້ນສຸດສົງຄາມເກົາຫລີນັ້ນ ທ່ານ Daniel Pinkston ເປັນຮອງຜູ້ອໍານວຍການຝ່າຍໂຄງການປະຈໍາເຂດເອເຊຍຕາເວັນ ອອກສຽງເໜືອຂອງກຸ່ມວິກິດການລະຫວ່າງຊາດ ຫລືກຸ່ມໄອຊີຈີ ທ່ານ Daniel ຮັບຮູ້ວ່າ ໃນເວລານີ້ ເກົາຫລີໃຕ້ແມ່ນຈະບໍ່ເຕັມໃຈທີ່ຈະທໍາການເຈລະຈາເພື່ອປ່ຽນແປງເຂດຊາຍແດນ ນັ້ນ ທ່ານ Pinkson ເວົ້າວ່າ ເວລາທີ່ເກົາຫລີເໜືອຍິງປືນໃຫຍ່ໃສ່ເກາະຢີອົນພີຢົງຂອງເກົາຫລີໃຕ້ເມື່ອນຶ່ງເດືອນປາຍຜ່ານ ມາ ຄືໃນວັນທີ 23 ພະຈິກ ທີ່ໄດ້ຍັງຜົນໃຫ້ຊາວເກົາຫລີໃຕ້ເສຍຊີວິດນັ້ນ ເກົາຫລີເໜືອອ້າງ ວ່າ ຕົນໂຕ້ຕອບຕໍ່ການຍິງປືນໃຫຍ່ຂອງເກົາຫລີໃຕ້ ຝ່າຍເກົາຫລີໃຕ້ກໍໄດ້ໂຕ້ຕອບ ດ້ວຍການຊ້ອມລົບທາງທະຫານຕິດຕໍ່ກັນຫລາຍໆບັ້ນ ໂຮມ ທັງການເຝິກແອບຍິງປືນໃຫຍ່ເມື່ອວັນຈັນອາທິດແລ້ວນີ້ ທີ່ເກາະຢີອົນພີຢົງ ແລະການຊ້ອມ ລົບທີ່ໃຫຍ່ກ່ວາ ຢູ່ໃກ້ເຂດຊາຍແດນທາງບົກ ເມື່ອວັນອັງຄານຜ່ານມານັ້ນ ພວກນັກຊ່ຽວຊານກ່ຽວກັບເກົາຫລີເໜືອສັນນິຖານກັນວ່າ ພຽງຢາງກໍາລັງເພີ່ມຄວາມເຄັ່ງຕຶງ ຂື້ນເພື່ອສົ່ງເສີມພາບ ພົດຂອງທາຍາດຜູ້ທີ່ຈະສືບຕໍາແໜ່ງຜູ້ນໍາປະເທດແທນບິດາ ຄື Kim Jong Un ລູກຊາຍຂອງທ່ານ ກິມ ຈົງ ອິລ ນັ້ນ ທ່ານ Pinkson ຈາກກຸ່ມໄອຊີຈີກ່າວວ່າ ມີຄວາມຈໍາເປັນທີ່ທາງວໍຊິງຕັນແລະປັກກິ່ງ ຈະ ຕ້ອງໃຊ້ອິດທິພົນ ຕໍ່ກຸງໂຊລແລະພຽງຢາງ ແຕ່ກໍເຕືອນວ່າ ມັນອາດຈະບໍ່ຊ່ວຍຫຍັງໄດ້ ທ່ານ Pinkson ເວົ້າວ່າ ຄວາມເຄັ່ງຕຶງໄດ້ເພີ່ມທະວີຂື້ນນັບຕັ້ງແຕ່ເດືອນມີນາເປັນຕົ້ນມາ ເວລາເຮືອລົບເກົາຫລີໃຕ້ລໍາ ນຶ່ງໃນເຂດທະເລເຫລືອງ ລະເບີດຂຶ້ນແລະຈົມນໍ້າ ທາງພຽງຢາງບໍ່ຍອມຮັບເອົາຜົນການສືບ ສວນຂອງນາໆຊາດ ທີ່ເວົ້າວ່າ ເຮືອລົບ Cheonan ຂອງເກົາຫລີໃຕ້ຖືກຍິງໂດຍຈະຫລວດ ຕໍປິໂດ ຂອງເກົາຫລີເໜືອ ທີ່ຍັງຜົນໃຫ້ທະຫານເຮືອເກົາຫລີໃຕ້ເສຍຊີວິດ 46 ຄົນນັ້ນ ອະດີດນັກການທູດສະຫະລັດ ທ່ານ Bill Richardson ທີ່ໄດ້ໄປຢ້ຽມຢາມນະຄອນ ຫລວງພຽງຢາງໃນເດືອນນີ້ ເອີ້ນແຫລມ ເກົາຫລີນັ້ນວ່າ ເປັນຄືຫີບໝື້ໄຟ ທ່ານ Richardson ຊຶ່ງເວລານີ້ເປັນຜູ້ວ່າການ ລັດນີວແມ໊ກຊິໂກ ບອກກັບວີໂອເອ ພະ ແນກພາສາເກົາຫລີ ວ່າ ມີແຕ່ການເຈລະ ຈາກັນ ທາງການທູດເທົ່ານັ້ນ ທີ່ຈະເປັນ ທາງອອກ ຈາກໄພອັນຕະລາຍນີ້ໄດ້ ທ່ານ Richardson ກ່າວວ່າ ທ່ານ Richardson ກ່າວວ່າ ທ່ານໄດ້ລາຍງານໂດຍສັງເຂບໃຫ້ພວກເຈົ້າໜ້າທີ່ສະຫະລັດ ຊາບກ່ຽວກັບການໄປຢ້ຽມຢາມເກົາຫລີເໜືອຂອງທ່ານ ແລະການຍິນຍອມຕ່າງໆທີ່ທາງ ພຽງຢາງໄດ້ສະເໜີຂຶ້ນ ກ່ຽວກັບໂຄງການນີວເຄລຍຂອງຕົນນັ້ນ ທ່ານ Richardson ກ່າວຊີ້ແຈງຕື່ມວ່າ ເກົາຫລີເໜືອໄດ້ບອກທ່ານວ່າ ພວກເຂົາເຈົ້າພ້ອມ ແລ້ວ ທີ່ຈະອະນຸຍາດໃຫ້ມີການກວດກາຂອງນາໆຊາດຢູ່ສະຖານທີ່ສ້າງໂຄງການນີວເຄລຍ ຂອງເຂົາເຈົ້າ ແລະເຕັມໃຈທີ່ຈະຂາຍອອກຫລອດ ເຊື້ອໄຟນີວເຄລຍທີ່ຕົນມີຢູ່ ທີີ່ອາດນໍາໄປ ໃຊ້ເຮັດລະເບີດ Plutonium ກໍຄືລະເບີດນິວເຄລຍໄດ້ນັ້ນ ທາງທໍານຽບຂາວກ່າວວ່າ ບໍ່ມີປະໂຫຍດຫຍັງເລີຍທີ່ຈະຫວນໄປຫາການເຈລະຈາຫົກຝ່າຍ ຈົນກວ່າວ່າພຽງຢາງຈະຍຸຕິ ພຶດຕິການກະຫາຍສົງຄາມນັ້ນເສຍກ່ອນ ແລະປະຕິບັດຕາມຄໍາ ໝັ້ນສັນຍາທີ່ໄດ້ໃຫ້ໄວ້ ທີ່ວ່າຈະຍົກເລີກ ຫລືສະລະໂຄງການນີວເຄລຍຂອງຕົນນັ້ນ ເກົາຫລີເໜືອໄດ້ຍ່າງໜີອອກຈາກການເຈລະຈາຫົກຝ່າຍ ເມື່ອປີ 2009